חנון (יישוב)

חַנּוּן הוא יישוב קהילתי המתוכנן להיבנות בשטח המועצה האזורית שדות נגב, בין קיבוץ סעד ומושב תקומה על שדות חקלאיים של המועצה האזורית שדות נגב, מספר קילומטרים צפונית־מערבית לעיר נתיבות, על כביש 25. שם היישוב הוא זמני בלבד, ונקרא על שם נחל חנון העובר לידו.

תכנון והקמה 
תכנון הקמת היישוב אושרה בהחלטת ממשלת ישראל ה-35 ב-8 בנובמבר 2020. בטקס אבן הפינה להקמת היישוב השתתפו ראש הממשלה בנימין נתניהו, ראש המועצה תמיר עידאן ועוד מספר שרי ממשלה.

בנובמבר 2021 התקבלה המלצת הוועדה המחוזית לתכנון ולבנייה במחוז דרום, וב־4 בינואר 2022 אישרה המועצה הארצית לתכנון ולבנייה את הקמת היישוב פעם נוספת בתמיכתה של שרת הפנים איילת שקד. בסוף ינואר ובפברואר עלתה התנגדות מצד אגף תקציבים במשרד האוצר בעקבות חשש שתוכנית זו תביא להחלשת נתיבות מבחינה כלכלית. ביולי קבעה היועצת המשפטית לממשלה גלי בהרב-מיארה שהשרה לא תוכל להביא את אישור ההקמה לממשלת המעבר בתקופת הבחירות. כשבוע לאחר מכן תושבי המועצה האזורית מחו על מניעת האישור להקמת היישוב.

ב־5 בפברואר 2023, לאחר הקמת הממשלה ה־37, לאחר ירי רקטות, ופיגוע הירי בנווה יעקב, ניתנה החלטת ממשלה נוספת לפיה בהמשך לאישור המועצה הארצית, קידום התכנון יתבצע באחריות משרד הבינוי והשיכון.

ב-24 באוקטובר 2023, בזמן מלחמת חרבות ברזל, אישרה ועדת התכנון את הקמתו בחבל התקומה, 7 קילומטר מרצועת עזה.

קישורים חיצוניים
 
 מידע על היישוב, באתר מועצה אזורית שדות נגב

הערות שוליים 

ישראל: יישובים עתידיים
מועצה אזורית שדות נגב
ישראל: יישובים קהילתיים
ממשלת ישראל ה-35